**LaNu-tiimin kokousmuistio 27.10.**

**Aika 27.10. klo 10–11**

**Paikka Teams**

**Läsnä**

Elo, Johanna

Hekkala-Vatula, Laura

Kemppinen, Jenni

Majuri-Jantunen, Hanna-Leena

Missilä, Anna

Rikkilä, Jarkko

Ronkainen, Merita (puheenjohtaja ja sihteeri)

Tornikoski, Johanna

1. Kysely LaNu-neuvoston jäsenyyksistä

Seinäjoen erityistehtävän luotsaaman LaNu-neuvoston jäsenten ensimmäinen 2-vuotinen toimikausi loppuu vuodenvaihteessa. Neuvosto on OKM:n erityistehtävälle antaman toimeksiannon mukainen elin, jonka ydintehtävänä on lasten ja nuorten lukemista edistävän yleisten kirjastojen valtakunnallisen toimijaverkoston luominen ja johtaminen sekä verkoston yhteistoiminnan aktiivinen kehittäminen. Neuvostossa on ollut Helsingin kaupunginkirjaston edustaja, Erten edustajat sekä:

* Yksi jäsen kustakin AKE-tehtävää hoitavasta kirjastosta. Mieluusti sellainen, joka myös osallistuu tai suunnittelee käytännön lanu-työtä.
* Yksi jäsen kultakin AKE-alueelta. Mieluusti sellainen, joka myös osallistuu tai suunnittelee käytännön lanu-työtä.
* Näille molemmille varajäsen, jonka varsinainen jäsen kutsuu kokoukseen, mikäli ei itse pääse paikalle.

Neuvostosta on pyydetty AKE-kirjastojen apua jäsenten valitsemiseksi toimikaudelle 2023–2025. Keskusteltiin, ketkä tällä hetkellä mukana olevista LaNu-tiimiläisistä olisivat halukkaita jatkamaan. Hanna-Leena jatkaa, Merviltä tiedustellaan vielä asiasta.

1. LaNu-tiimin tulevaisuus

Keskusteltiin myös LaNu-tiimin tulevaisuudesta ja mahdollisesta kokoonpanosta jatkossa.

LaNu-tiimi on ollut toiminnassa vuodesta 2018. Aken tiimit mahdollistavat tiedonsaannin kentältä ja kirjastotyön arjesta, mikä on tärkeää toiminnan suunnittelussa ja koulutustarpeiden kartoittamisessa.

Mietittiin, keiden nykyisistä jäsenistä olisi hyvä jatkaa LaNu-tiimissä, ja olisiko hyvä avata tilaisuus myös uusille jäsenille. Todettiin, että osan olisi hyvä jatkaa, jotta mukana olisi tottuneitakin tekijöitä. Lauran tehtävänkuva on muuttunut paljon, ja hänen on luontevaa jättäytyä pois tässä vaiheessa. Hanna-Leenan taas olisi perusteltua jatkaa. Jenni sijaistaa Annia, joka palaa töihin joulukuussa, eikä ole vielä tietoa tämän kannasta asiaan. Johanna T. jatkaisi mielellään, ja Keuruun Johanna E. tarvittaessa käytössä, mutta voi myös luovuttaa paikkansa eteenpäinkin.

25.11. klo 10.15 järjestetään AkePiken ratkaisukahvit, joissa tiimit nostetaan keskustelunaiheeksi: avataan tiimien toiveita, ja kannustetaan esittämään toiveita tiimien toiminnasta. Ajatuksena on, että jokainen tiimi esittäytyisi, minkä jälkeen keskusteltaisiin tulevaisuudesta. Tilaisuuden jälkeen joulu-tammikuussa voisi alkaa rekrytä uusia jäseniä mukaan toimintaan.

1. Lukulystit

Lukulysti-järjestelyt ovat hyvällä mallilla ja Ertellä hallussa. LaNu-tiimiläiset auttelevat sovitusti ja tarpeen mukaan. Iltaohjelmaan on LaNu-tiimiläisten ideoimana tulossa karaokea, disco sekä retropelihuone. Ilmoittautuneita kolmipäiväiseen seminaariin on yhteensä noin 200.